EkBass/fiwiki-20250220-pages-articles huggingface dataset:
Magnánimo (1754)

Magnánimo eli San Justo y San Pastor oli Espanjan laivaston vuonna 1754 vesille laskettu Eolo-luokan kaksikantinen 68-tykkinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin 18. heinäkuuta 1752 telakkanumerolla 10. Alus laskettiin vesille 30. marraskuuta 1754.Winfield et al 2023 s. 135 == Palvelus == Alus oli Ferrolisssa vuodesta 1755 heinäkuuhun 1760. Elokuuhun 1762 se operoi Cádizissa algerialaisia merirosvoja vastaan. Alus saattoi 1. helmikuuta 1763 Cádizista Eolon ja fregatti Venuksen kanssa Ferroliin Etelä-Amerikkaan lähtevää saattuetta. Se palasi 12. helmikuuta Cádiziin kärsittyään myrskyssä pahoja vaurioita ja Venuksen upottua. Alus lähti 14. toukokuuta Cádizista Espanjan ja Ranskan merivoimien yhdistetyn laivaston kanssa Ferroliin. Se kuljetti 1764 Maldonadoon sotilaita. Alus palasi 22. syyskuuta 1766 Cádiziin mukanaan 1,5 miljoonaa pesoa ja muuta tavaraa. Vuodesta 1768 se oli Ferrolissa 1768, kunnes alus lähti toukokuussa 1777 Cádizista San Joaquínin ja San Gabrielin kanssa Havannaan päällikkönään Alejo Gutiérrez de Rubalcaba. Alus osallistui 1781 Pensacolan sotaretkeen Soldanon laivueessa. Sen miehistö valtasi 11. joulukuuta 1781 brittiläisen kaapparifregatti Heron. Alus lähti 1. kesäkuuta 1783 Havannasta Solanon kuuden linjalaivan ja 70 ranskalaisen joukkoja kuljettaneen aluksen laivaston mukana Santo Domingoon. Se siirrettiin vielä vuonna 1783 Ferrolissa reserviin. Alus osallistui 1790 Ferrolissa Nootkan kriisiin. Helmikuussa 1791 se oli Cádizissa. Alus saapui 6. toukokuuta 1793 Cartagenaan osallistuakseen Sardinian sotaretkeen Borjan laivaston mukana. Se palasi 14. elokuuta 1794 Cádiziin. Aluksen ollessa Borjan laivueessa Biskajanlahdella se ajoi 11. heinäkuuta 1794 karille ja upposi. Haverissa miehistö ei kärsinyt tappioita ja kaikki aseet ja varusteet onnistuttiin pelastamaan. Seuraavana päivänä se poistettiin alusluettelosta. == Lähteet == * * === Viitteet === Luokka:Reales Astilleros de Esteiro Luokka:Eolo-luokan linjalaivat
Finn Bryn

Finn Bryn (9. joulukuuta 1890 Aker – 15. syyskuuta 1975 Oslo) oli norjalainen arkkitehti. Hän valmistui Norjan teknillisestä korkeakoulusta vuonna 1916. ==Töitä== Svein Rosselands hus Blindern.jpg|Oslon yliopiston teoreettisen astrofysiikan instituutin rakennus, Svein Rosselands hus (1934) Aftenpostens nybygg Teatergata Oslo.jpg|Aftenpostenin entinen pääkonttori Oslossa (yhdessä Johan Ellefsenin kanssa, 1935) Moldedomkirke.jpg|Molden tuomiokirkko (1957) DSC02290 (30833677458).jpg|Koutokeinon kirkko (1958) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1890 syntyneet Luokka:Vuonna 1975 kuolleet
Bryn

Bryn voi tarkoittaa seuraavia: ==Etunimenä== * Bryn Jones (1961–1999), brittiläinen elektronisen musiikin tuottaja * Bryn Terfel (s. 1965), brittiläinen oopperalaulaja ==Sukunimenä== * Alexia Bryn (1889–1983), norjalainen taitoluistelija * Finn Bryn (1890–1975), norjalainen arkkitehti * Ingvild Bryn (s. 1961), norjalainen toimittaja * Phyllis Bryn-Julson (s. 1945), yhdysvaltalainen laulaja * Torgeir Bryn (s. 1964), norjalainen koripalloilija * Yngvar Bryn (1881–1947), norjalainen taitoluistelija. Luokka:Luettelot henkilöistä sukunimen mukaan
Lammasoaivin tuulivoimapuisto

Lammasoaivin tuulivoimapuisto on Lapissa Enontekiön Lammasoaivilla sijaitseva tuulivoimapuisto, jossa toimii kolme tuulivoimalaitosta. Niiden kokonaiskapasiteetti on 1,5 megawattia ja vuosituotanto on vaihdellut 0,9–3,3 gigawattitunnin välillä. Tuulivoimapuiston on rakentanut Kemijoki Oy, sen omistaa Lammasoaivin Voima Oy. == Yleistä == Lammasoaivin tunturi sijaitsee aivan Ruotsin rajajoen Könkämäenon vieressä, ja kylien Saarikosken ja Itton välissä. Joen ja tunturin välistä kulkee valtatie 21, josta alkaa tunturin laelle johtava tuulipuiston huoltotie. Tunturin pikkuhuippuja on kaksi. Läntisellä huipulla on yksi ja itäisellä kaksi tuulivoimalaa. Huippujen välimatka on noin 300 metriä. Voimalat sijaitsevat 730–735 metrin korkeudella mpy. Tuulivoimalaitokset ovat tanskalaisen Bonuksen valmistamia. Ensimmäiset kaksi ovat B37/450-mallia, jonka napakorkeus on 35 metriä, tuuliturbiinin halkaisija 37 metriä, ja näiden kapasiteetti on 450 kilowattia eli 0,45 megawattia. Viimeinen on B44/600, jonka napakorkeus on 41 metriä, tuuliturbiinin halkaisija 44 metriä, ja sen kapasiteetti on 600 kilowattia eli 0,6 megawattia. == Historiaa == Kemijoki Oy käynnisti 1990-luvulla viisivuotisen tutkimusohjelman, jossa kartoitettiin pohjoisen tunturialueiden tuulioloja ja rakennettiin koetuulivoimaloita muun muassa Pelkosenniemen Pyhätunturille. Vuonna 1996 Kemijoki Oy ja Enontekiön kunta perustivat Tunturi-Lapin Tuulivoima Oy:n, joka rakennutti Enontekiön Lammasoaivin laelle tuulivoimapuiston. Sen kaksi ensimmäistä voimalaitosta alkoivat tuottaa sähköenergiaa lokakuussa 1996 ja kolmas, edellisiä suurempi voimala, käynnistettiin marraskuussa 1998 . Lammasoaivin kahden pienemmän tuulivoimalan avulla tutkittiin alkuvuosina tuuliturbiinin siipien lämmittämistä jäätymisen estämiseksi. Silloin testattiin siipien pintaan liimattavien lämmityselementtejä sisältävien muovikalvojen toimivuutta. Kemijokiyhtiö omisti Lapissa Pyhätunturin, Paljasselän, Lammasoaivin ja Olostunturin tuulivoimalaitokset. Se myi muut paitsi Paljasselän tutkimusvoimalaitoksensa Fortumin tytäryhtiölle Tunturituuli Oy:lle vuonna 1998 tai 1999. Tunturituulen tarkoituksena oli kehittää Lapin tuulivoimaosaamista eteenpäin. Fortum on kuitenkin ollut pettynyt tuulivoimalaitostensa sähköntuotantoon eikä kehittänyt toimialaa eteenpäin. Tunturituuli myi tuulivoimapuiston Lammasoaivin Voimalle vuonna 2017 . Alkuperäiset tuulivoimalaitokset olivat vuonna 2017 jo noin 20 vuotta vanhat. Vanhentuneiden voimaloiden tilalle suunniteltiin megawattien tehoisia voimalaitoksia. Niiden rinnalle kehitettiin säätövoimaksi paikallista pumppuvoimalaitosta Ala-Kilpisjärven ja Kilpisjärven välille. == Katso myös == * Luettelo Suomen tuulivoimaloista == Huomioita == == Lähteet == == Aiheesta muualla == * Lammasoaivin tuulivoimala (valokuva) Luokka:Suomen tuulivoimapuistot Luokka:Enontekiön rakennukset ja rakennelmat
Wegger Christian Strømmen

Wegger Christian Strømmen (s. 14. kesäkuuta 1959 Larvik) on norjalainen kristillisen kansanpuolueen poliitikko ja diplomaatti. Hän on työskennellyt Norjan suurlähettiläänä Yhdysvalloissa vuosina 2007–2013, Isossa-Britanniassa 2019–2023 ja Suomessa vuodesta 2023. ==Lähteet== ==Aiheesta muualla== Luokka:Norjan suurlähettiläät Luokka:Norjalaiset poliitikot Luokka:Norjalaiset juristit Luokka:Vuonna 1959 syntyneet Luokka:Elävät henkilöt
Oskar Kroon

Oskar Kroon (s. 1980 Växjö) on ruotsalainen toimittaja ja kirjailija. Hänen esikoisteoksensa Mitt fönster mot rymden ilmestyi vuonna 2018. Kroon kirjoittaa pääosin lasten- ja nuortenkirjoja. Hän on saanut August-palkinnon vuosina 2019 ja 2023. Kroon on kotoisin Växjöstä. ==Bibliografia== * Mitt fönster mot rymden (2018) * Vänta på vind (2019) * Överallt och ingenstans (2020) * Kärleken är att jag vill att du finns (2021) * Så sover staden (2023) * Vitsippor och pissråttor (2024) ==Lähteet== Luokka:Ruotsalaiset lasten- ja nuortenkirjailijat Luokka:Ruotsalaiset toimittajat Luokka:Vuonna 1980 syntyneet Luokka:Elävät henkilöt
Hirokazu Koreeda

Hirokazu Koreeda (, s. 6. kesäkuuta 1962, Tokio) on japanilainen elokuvaohjaaja ja käsikirjoittaja. Kriitikko Manohla Dargisin mukaan Koreedan suuri aihe on nykyaikainen perhe, mikä antaa hänelle valtavasti teemoja, kuten esimerkiksi menetys, rakkaus, luokka, vieraantuminen ja suunnilleen kaikki muukin. Koreeda on loistava lasten ohjaaja ja lasten haavoittuvuudesta tulee toistuvasti hänen tarinoidensa keskipiste. Hänen elokuvansa Shoplifters voitti Cannesin elokuvajuhlilla Kultaisen palmun vuonna 2018 ja Isänsä poika voitti tuomariston palkinnon vuonna 2013. == Filmografia == === Elokuvia === * 1995 Maboroshi no hikari * 1998 Elämän jälkeen Wandafuru raifu (eng. After Life) * 2001 Distance * 2004 Dare mo shiranai (eng. Nobody Knows) * 2008 Aruitemo aruitemo (eng. Still Walking) * 2009 Kûki ningyô (eng. Air Doll) * 2013 Isänsä poika * 2015 Siskokset * 2018 Shoplifters – perhesalaisuuksia * 2019 Fabiennen muistelmat * 2022 Pikku tähti * 2023 Monster – vaarallinen leikki === TV- sarjoja === * The Makanai: Cooking for the Maiko House (käsikirjoitus, ohjaus) == Lähteet == Luokka:Japanilaiset elokuvaohjaajat Luokka:Vuonna 1962 syntyneet Luokka:Elävät henkilöt
Neptuno (1754)

Neptuno oli Espanjan laivaston vuonna 1754 vesille laskettu 68-tykkinen Eolo- luokan kaksikantinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Real Astillerolta Ferrolista, missä köli laskettiin 10. kesäkuuta 1752 telakkanumerolla 9. Alus laskettiin vesille 6. heinäkuuta 1754.Winfield et al 2023 s. 135 == Palvelus == Alus saapui 12. toukokuuta 1758 Cádiziin Brillanten ja Poderoson kanssa päällikkönään Francisco Garganta. Se lähti Cádizista Brillanten kanssa ajaakseen takaa algerialaisia merirosvoja. Joulukuussa 1759 alus lähti Ferrolista Cartagena de Indiasiin, mutta se palasi Cádiziin kolaroituaan fregatti Concepciónin kanssa. Alus palasi 18. maaliskuuta 1760 Cartagena de Indiasiin. Huhtikuussa 1762 alus oli Havannassa. Alus upotettiin 11. kesäkuuta 1762 Havannassa estämään Britannian kuninkaallisen laivaston pääsy satamaan. == Lähteet == * === Viitteet === Luokka:Reales Astilleros de Esteiro Luokka:Eolo-luokan linjalaivat
Mario Savio

pienoiskuva|Mario Savio Berkeleyn yliopiston hallintorakennuksen edessä jakamassa poliittista aineistoa vuonna 1966. Mario Savio (8. joulukuuta 1942 Queens, New York, Yhdysvallat — 6. marraskuuta 1996 Sebastopol, Kalifornia, Yhdysvallat) oli ihmisoikeusaktivisti, joka tuli tunnetuksi Kaliforniassa sijainneessa Berkeleyn yliopistossa syksyllä 1964 puhjenneiden opiskelijalevottomuuksien yhteydessä puhujana. Savio oli italialaisen siirtolaisen poika ja SNCC:n paikallisosaston puheenjohtaja. Hänet erotettiin Berkeleyn yliopistosta, koska opiskelijoiden osallistuminen poliittiseen järjestötoimintaan oli siellä kiellettyä. Lisäksi hänet tuomittiin Berkeleyn levottomuuksien takia neljän kuukauden pituiseen vankeusrangaistukseen. == Lähteet == Luokka:Yhdysvaltalaiset ihmisoikeusaktivistit Luokka:Uusvasemmisto Luokka:Vuonna 1942 syntyneet Luokka:Vuonna 1996 kuolleet
Soberano (1755)

Soberano oli Espanjan laivaston vuonna 1755 vesille laskettu 68-tykkinen Eolo- luokan kaksikantinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Real Astillerolta Ferrolista, missä köli laskettiin 11. syyskuuta 1752 telakkanumerolla 16. Alus laskettiin vesille 9. elokuuta 1755.Winfield et al 2023 s. 135-137 == Palvelus == Kesäkuussa 1756 alus lähti Ferrolista kuljettaen sotilaita Cádiziin päällikkönään Joaquín Gutiérrez. Vuoteen 1759 se operoi Välimerellä Cádizin ja Cartagenan välillä algerialaisia merirosvoja vastaan. Kesäkuussa 1758 alus taisteli algerialaisen 60-tykkisen linjalaivan Castillo Nuevon ja 40-tykkisen fregatin Carabelan kanssa. Syyskuussa 1759 se saapui Galician, Atlanten ja Terriblen kanssa Napoliin kuljettaakseen Carlos III:n Barcelonaan kruunajaisiin. Kesäkuussa 1760 alus lähti Cartagenasta Triunfanten kanssa avustaakseen Marqués del Real Tesoron laivastoa. Se lähti 14. huhtikuuta 1761 Cádizista Aquilónin, Tigren, Vencedorin ja Asían sekä fregatti Venganzan kanssa Havannaan päällikkönään Gutierre de Hevia, jonne osasto saapui 30. kesäkuuta. Britannian kuninkaallinen laivasto valtasi 13. elokuuta 1762 aluksen Havannan antauduttua piirittäjille. === HMS Soverano === Alus liitettiin 1761 Kuninkaalliseen laivastoon nimellä HMS Soverano. Se romutettiin 1770. == Lähteet == * === Viitteet === Luokka:Reales Astilleros de Esteiro Luokka:Eolo-luokan linjalaivat
Perreniumhappo

Perreniumhappo (HReO4) on vetyionista (H+) ja perrenaatti-ionista (ReO4-) koostuva happo. Perreniumhapon moolimassa on 251,21 g/mol ja CAS-numero 13768-11-1. Perreniumhapon valmistamiseen on monia mahdollisia menetelmiä. Tavallisimmin sitä valmistetaan liuottamalla metallista reniumia 30% vahvuiseen vetyperoksidiin tai väkevään typpihappoon. Typpihapon avulla valmistaminen on kuitenkin hieman hankalaa, sillä perreniumhappoa on vaikeaa saada erotetuksi reniumin ja typpihapon muodostamasta liuoksesta, minkä lisäksi reaktion lämpötilan kanssa tulee olla tarkkana. Perreniumhappoa voidaan valmistaa myös reniumheptoksidin ja veden välisellä reaktiolla, mutta tässä ongelmia tuottaa se, että reniumheptoksidi itsessään on vahvasti hygroskooppinen aine. Lisäksi perreniumhappoa voidaan valmistaa elektrodialyysillä perrenaattisuolojen vesiliuoksista, kuten ammonium- tai kaliumperrenaatin vesiliuoksista. == Lähteet == == Aiheesta muualla == * PubChem: Perrhenic acid Luokka:Epäorgaaniset hapot Luokka:Reniumyhdisteet
Hércules (1754)

Hércules oli Espanjan laivaston vuonna 1753 vesille laskettu Serio-luokan kaksikantinen 68-tykkinen linjalaiva. == Valmistus == Alus tilattiin maaliskuussa 1753 Guernizosta, missä köli laskettiin maaliskuussa 1754. Alus laskettiin vesille vuoden 1754 lopulla tai vuoden 1755 alussa ja otettiin palvelukseen 1756.Winfield et al 2023 s. 137 == Palvelus == Alus lähti 5. joulukuuta 1756 Cádizista Contenton kanssa Cartagenaan. Se poistettiin 4. heinäkuuta 1761 alusluettelosta heikon kunnon vuoksi. Alus määrättiin romutettavaksi 11. heinäkuuta 1761. == Lähteet == * === Viitteet === Luokka:Serio-luokan linjalaivat
Izvestija Soveta deputatov armii, flota i rabotših Abo-Olandskoi ukrepljonnoi
pozitsii

Izvestija Soveta deputatov armii, flota i rabotših Abo-Olandskoi ukrepljonnoi pozitsii (Известия Совета депутатов армии, флота и рабочих Або-Оландской укреплённой позиции, ”Turun–Ahvenanmaan linnoitetun asemalinjan armeijan, laivaston ja työläisten edustajien neuvoston tiedonantoja”) oli Turussa vuosina 1917–1918 ilmestynyt venäjänkielinen sanomalehti. Huhtikuussa 1917 aloittanut lehti, lyhyemmältä nimeltään Izvestija Aboskogo Soveta deputatov, oli yksi helmikuun vallankumouksen jälkeen syntyneistä venäläisistä sotilaslehdistä. Se sisälsi tietoja ensimmäisen maailmansodan rintamilta, Venäjän väliaikaisen hallituksen toiminnasta ja Suomen tapahtumista. Neljästä kuuteen kertaan viikossa ilmestynyt, kirjapaino Polytypoksessa painettu lehti lakkasi helmikuussa 1918. Sen toimittajina mainitaan eri aikoina Beljajev, A. V. Iljinski, Inkov, Ljubimov, Perno, Romanov ja Sidorenko. ==Lähteet== ==Aiheesta muualla== * Izvestija Soveta deputatov armii, flota i rabotših Abo- Olandskoi ukrepljonnoi pozitsii digitoituna Kansalliskirjastossa Luokka:Ilmestymästä lakanneet suomalaiset venäjänkieliset sanomalehdet Luokka:Turun media
ISEQ 20

ISEQ 20 -indeksi eli Irlannin pörssi-indeksi on Euronextin blue chip -indeksi. Indeksi sisältää Euronext Dublinin pörssiarvolla 20 suurinta yhtiötä. == Luettelo indeksin yhtiöistä == Indeksin yhtiöt 5. tammikuuta 2024: * AIB Group * Bank of Ireland * Cairn Homes * Dalata Hotel Group * FBD Holding * FD Technologies * Glanbia * Glenveagh Properties * Greencoat Renewables * Irish Continental Group * Irish Residential Properties * Kenmare Resources * Kerry Group * Kingspan Group * Malin Corp. * Origin Enterprises * Permanent TSB * Ryanair Holdings * Smurfit Kappa * Uniphar ==Lähteet== Luokka:Osakeindeksit Luokka:Irlannin talous Luokka:Euronext
PSI-indeksi

PSI-indeksi eli Portugalin pörssi-indeksi on Euronextin blue chip -indeksi. Indeksi sisältää Euronext Lissabonin pörssiarvolla suurimmat yhtiöt. Indeksissä listattujen osakkeiden minimimäärää ei ole määritelty, mutta listattujen osakkeiden tulee olla yrityksistä, joiden osakkeiden markkina-arvo on vähintään 100 miljoonaa euroa. == Luettelo indeksin yhtiöistä == Indeksin yhtiöt 5. tammikuuta 2024: * Altri * Banco Comercial Português * Corticeira Amorim * CTT Correios de Portugal * Energias de Portugal * EDP Renováveis * Galp Energia * Greenvolt * Ibersol * Jerónimo Martins * Mota-Engil * NOS * Redes Energéticas Nacionais * Semapa * Sonae * The Navigator Company ==Lähteet== Luokka:Osakeindeksit Luokka:Portugalin talous Luokka:Euronext
San Martino Canavese

San Martino Canavese () on kunta Italiassa Piemonten alueella sijaitsevassa Torinon metropolikaupungissa.San Martino Canavese Sapere.it San Martino Canavese Enciclopedia Treccani San Martino Canavese Turismo Torino Vuoden 2023 alussa kunnassa oli arviolta 795 asukasta. ==Lähteet== ==Aiheesta muualla== Luokka:Torinon metropolikaupungin kunnat
PX-indeksi

PX-indeksi eli Prahan pörssi-indeksi on Prahan pörssin blue chip -indeksi. Indeksi sisältää Prahan pörssin vaihdetuimmat blue chip-osakkeet. == Luettelo indeksin yhtiöistä == Indeksin yhtiöt 5. tammikuuta 2024: * ČEZ Group * Colt CZ Group * Erste Group * Kofola ČS * Komerční banka * Moneta Money Bank * Philip Morris ČR * Photon Energy * Vienna Insurance Group ==Lähteet== Luokka:Osakeindeksit Luokka:Tšekin talous
Oleh Krysa

Oleh Vasylovytš Krysa (; s. 1. kesäkuuta 1942 Uchanie) on ukrainalais- yhdysvaltalainen viulisti ja musiikkipedagogi.Криса, Олег Васильович Velyka ukrajinska entsyklopedija, viitattu 5.1.2024 Krysa opiskeli David Oistrahin johdolla. Hän voitti ensimmäisen palkinnon kansainvälisessä Paganini- kilpailussa vuonna 1963. Hän pääsi palkintosijoille myös Henryk Wieniawski -viulukilpailussa (1962), kansainvälisessä Tšaikovski-kilpailussa (1966) ja Montrealin kansainvälisessä viulukilpailussa (1969). Krysa pääsi viulunsoiton laitoksen johtajaksi ensin Kiovan konservatoriossa ja sitten vuonna 1973 Gnesin-musiikkiakatemiassa Moskovassa. Kaksi vuotta myöhemmin hän siirtyi Moskovan konservatorioon, jossa työskenteli viulunsoiton professorina vuoteen 1988 saakka. Sittemmin Krysa on toiminut Rochesterin yliopiston Eastman School of Musicin viulunsoiton professorina. Vuonna 2009 hän oli vierailevana professorina Tokion taideyliopistossa. Hän sai myös kunniaprofessorin arvon Lvivin kansallisessa musiikkiakatemiassa ja Japanin jousisoitinopettajien liiton kunniajäsenyyden. Maaliskuussa 2016 Krysa valittiin Ukrainan kansallisen taideakatemian ulkomaalaisjäseneksi.Oleh Krysa Eastman School of Music, viitattu 5.1.2024 Krysa on pitänyt resitaaleja laajalti eri puolilla maailmaa ja esiintynyt eri maiden johtavien orkesterien solistina. Hän on tehnyt levytyksiä monille levy-yhtiöille, kuten Melodijalle, BIS Recordsille, Olympialle ja Polskie Nagrania Muzalle. Krysa esiintyi kamarimuusikkona usein yhdessä vaimonsa, pianisti Tatiana Tchekinan kanssa. Tchekina kuoli vuonna 2013 auto-onnettomuudessa, jossa myös Krysa loukkaantui.Chad Roberts, Tatiana Tchekina, 69, dies in wrong-way crash on I-490 Democrat & Chronicle 7.12.2013, viitattu 5.1.2024 Eastman School of Musiciin perustettiin Krysan ja hänen vaimonsa mukaan nimetty stipendi viulunsoiton ja pianosäestyksen opiskelijoille. Krysan mukaan nimettiin myös kansainvälinen kansainvälinen viulukilpailu, joka järjestettiin ensimmäisen kerran vuonna 2013 Lvivissä. Krysa on toiminut tuomarina monissa kansainvälisissä musiikkikilpailuissa. == Lähteet == Luokka:Ukrainalaiset viulistit Luokka:Yhdysvaltalaiset viulistit Luokka:Musiikkipedagogit Luokka:Vuonna 1942 syntyneet Luokka:Elävät henkilöt
Contento (1755)

Contento oli Espanjan laivaston tammikuussa 1755 vesille laskettu Serio-luokan kaksikantinen 68-tykkinen linjalaiva. == Valmistus == Alus tilattiin maaliskuussa 1753 Guernizosta, missä köli laskettiin maaliskuussa 1754. Alus laskettiin vesille tammikuussa 1755 ja otettiin palvelukseen 1756.Winfield et al 2023 s. 137 == Palvelus == Alus lähti 5. joulukuuta 1756 Cádizista Hérculeksen kanssa Cartagenaan. Se poistettiin 2. joulukuuta 1760 alusluettelosta heikon kunnon vuoksi. Alus romutettiin 6. lokakuuta 1761. == Lähteet == * === Viitteet === Luokka:Serio-luokan linjalaivat
Sokrates Skolastikko

Sokrates Skolastikko tai Sokrates Konstantinopolilainen (, ; n. 380 – n. 450) oli bysanttilainen kirkkohistorioitsija, jonka kirjoittama kronikka Kirkkohistoria (Historia ecclesiastica) kertoo kirkon historiasta vuosina 305–439. Osittain latinaksi 500-luvulla käännetty teos oli keskiajan kirkolle tärkeä lähde varhaiseen kristinuskoon. Sokrates yhdisteli käyttämänsä lähteet sanatarkasti ja liitti tapahtumat keisarien ja piispojen kirjeisiin, silloin kun sellaisia oli saatavilla. Sokrates laati suhteellisen puolueettoman selostuksen ajan tapahtumista, mutta koristeli niitä toisinaan silminnäkijöiden laajennetuilla tarinoilla. == Lähteet == == Aiheesta muualla == Luokka:Bysanttilaiset kirjailijat Luokka:Historioitsijat Luokka:Kirkkohistoria
Swiss Market Index

Swiss Market Index eli Sveitsin markkina-indeksi on Sveitsin pörssin blue chip -indeksi. Indeksi sisältää Swiss Performance Indexin 20 suurinta osaketta ja kattaa noin 80 prosenttia Sveitsin osakemarkkinoiden kokonaisarvosta. == Luettelo indeksin yhtiöistä == Indeksin yhtiöt 26. marraskuuta 2024: * ABB * Alcon * Geberit * Givaudan * Holcim Group * Kuehne + Nagel * Logitech * Lonza Group * Nestlé * Novartis * Partners Group * Richemont * Roche * Sika AG * Sonova * Swiss Life * Swiss Re * Swisscom * UBS * Zurich Insurance Group ==Lähteet== * Luokka:Sveitsin talous
Héctor (1755)

Héctor oli Espanjan laivaston vuonna 1755 vesille laskettu 68-tykkinen Eolo- luokan kaksikantinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Real Astillerolta Ferrolista, missä köli laskettiin 10. marraskuuta 1752 telakkanumerolla 17. Alus laskettiin vesille 22. syyskuuta 1755.Winfield et al 2023 s. 135-137 == Palvelus == Alus oli Ferrolissa Pedro Fitz-James Stuartin laivueessa, jonka muut alukset olivat Triunfante, Soberano ja Vencedor. Laivueen tehtävänä oli torjua algerialaisia merirosvoja apunaan joukko šebekkejä. Alus osallistui 9. kesäkuuta 1758 taisteluun algerialaista linjalaivaa Castillo Nuevoa ja fregatti Carabelaa vastaan. Lokakuussa 1758 alus siirrettiin reserviin Cartagenassa. == Lähteet == * === Viitteet === Luokka:Reales Astilleros de Esteiro Luokka:Eolo-luokan linjalaivat
Valkolakkitangara

Valkolakkitangara (Sericossypha albocristata) on tangaroihin kuuluva lintulaji. Lajia tavataan uhanalaisena Etelä-Amerikassa. == Koko ja ulkonäkö == Valkolakkitangara kasvaa 24–26 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää, selkä ja siivet ovat mustat. Otsa ja päälaki ovat kontrastia tuovasti valkoiset. Valkolakkitangarakoiraan kurkku ja rinta ovat kirkkaanpunaiset ja naaraan tummemman ja violetimman punaiset. Linnun vatsa on musta. ==Levinneisyys ja elintavat== Valkolakkitangaran levinneisyysalue ulottuu Venezuelasta Peruun. Lajin elinympäristöä ovat kosteat vuoristometsät. Se liikkuu useimmiten alle 10 linnun parvissa, mutta toisinaan yksilöitä voi olla jopa 20. Valkolakkitangaroiden on havaittu liikkuvan yhdessä kasikkien kanssa. Laji syö niin hyönteisiä kuin kasviravintoakin. Valkolakkitangara rakentaa suuren ja löyhätekoisen kuppimaisen pesän. Valkolakkitangara luokitellaan vaarantuneeksi. Kantaa uhkaa elinympäristön häviäminen. == Lähteet == Luokka:Tangarat Luokka:Uhanalaiset linnut
ASM (yritys)

ASM on Alankomaissa pääkonttoriaan pitävä monikansallinen puolijohdeteollisuuden tuotantokoneiden valmistukseen ja kehitykseen keskittynyt yritys. ASM on lyhenne sanoista "Advanced Semiconductor Materials". Yrityksen tuotteet ovat keskittyneet piikiekoille valmistettavien tietokonetekniikkan laitesiruissa (device) tarvittavien ohutkalvojen kasvattamiseen ja käsittelyyn. Yrityksen on perustanut vuonna 1968 Arthur del Prado (1931-2016) ja hänen poikansa Chuck del Prado jatkoi yrityksen johtajana (CEO) vuoteen 2020 saakka. Nykyään CEO on Benjamin Loh ja yrityksellä on toimintaa 15 paikkakunnalla. Vuonna 2021 yrityksen tulos oli lähes 500 miljoonaa euroa. Yrityksen osakkeet ovat noteerattu Euronext pörssissä vuodesta 1996. Vuodesta 2020 alkaen yritys on sisältynyt AEX-indeksiin. Nasdaqissa yritys oli vuosina 1981-2015 nimellä ASMI (ASM International). Vuonna 1999 ASM International osti Suomesta Nesteen tytäyrityksen Mikrokemia Oy:n. Mikrokemia Oy (eng. Microchemistry) syntyi vuonna 1987 ja sen toimitusjohtajaksi tuli Tuomo Suntola. Yritys kehitti atomikerroskasvatus- menetelmää öljynjalostusproseissa käytettävien katalyyttien ja ohutkalvoaurinkokennojen valmistukseen. Sven Lindfors kehitti lasiputkeen rakennetun ja tutkimuskäyttöön sopivan ALD-reaktorin F120. Näitä toimitettiin tutkimuslaitoksille ympäri maailmaa ja joitakin on vielä käytössä 2020-luvulla. 90-luvun lopulla alettiin kehittää Suvi Haukan johdolla High-k- eristettä mikroprosessoreiden transistorirakenteisiin. Prosessoreiden pakkaustiheyden kasvaessa vuotovirrasta alkoi tulla ongelma ja piidioksidikalvo transistorin gate-eristeenä piti korvata paremmin toimivalla. Samalla alettiin kehittää piikiekkojen pinnnoittamiseen ALD-koneita. Tämä työ johti ASM:n kiinnostumiseen Mikrokemiasta. Vuonna 2007 Intel ilmoitti ottaneensa käyttöön ALD-prosessin tuotantokäyttöön hafniumoksidikalvon tuottamisessa. Koneena oli Pulsar-sarjan ALD-reaktorit, joiden kehitystyö oli tehty Suomessa ja toimittajana oli ASM. Nykyään ASM Microchemistry toimii Helsingin yliopiston kampus alueella ja tekee paljon yhteistyötä Kemianlaitoksen kanssa. ==Viitteet== Luokka:Laitteistovalmistajat Luokka:Euronext 100 -indeksi
WIG30

WIG30-indeksi on Varsovan pörssin osakeindeksi. Indeksi sisältää Varsovan pörssin 30 markkina-arvon perusteella suurinta yritystä. == Luettelo indeksin yhtiöistä == Indeksin yhtiöt 5. tammikuuta 2024: * Alior Bank * Allegro * Asseco Poland * Bank Millennium * Bank Pekao * Bogdanka * Budimex * CCC * CD Projekt * Cyfrowy Polsat * Dino * Enea * Eurocash * FW KRUK * Grupa Azoty * Grupa Kęty * Jastrzębska Spółka Węglowa * KGHM Polska Miedź * LPP * mBank * Orange Polska * Pepco * PGE * PKO Bank Polski * PKN Orlen * PZU SA * Santander Bank Polska * Tauron Polska Energia * Text * XTB ==Lähteet== * Luokka:Varsovan pörssi
IPhone 15 Pro

iPhone 15 Pro ja iPhone 15 Pro Max ovat ovat Applen 12. syyskuuta 2023 julkistamia ja 22. syyskuuta julkaisemia älypuhelimia. Puhelimista on myös perusmallit iPhone 15 ja iPhone 15 Plus. Yksi puhelimien suurimmista uudistuksista oli Lightning-liitännän vaihtuminen USB-C-liitäntään Euroopan unionin säätämän direktiivin vuoksi. Apple oli aiemmin vastustanut liitännän vaihtamista jyrkästi. IPhone 15 Pro:n ja Pro Maxin IP-luokitus on IP68, joten ne ovat täysin veden- ja pölynkestävä. Luokituksen mukaan laite voidaan upottaa veteen 30 minuutiksi enintään kuuden metrin syvyyteen. == Arvioita ja kritiikkiä == iPhone 15 -malleja on kritisoitu niiden lämpötiloista ja mukana toimitettavasta hitaasta USB-kaapelista. Erityisesti pian julkistuksen jälkeen monet kuluttajat havaitsivat vakavia lämpöongelmia uusissa puhelimissaan. Suomalaisen tietotekniikkasivusto Io-techin tekemän testin perusteella he arvostivat muun muuassa laitteen suorituskykyä, näytön resoluutiota ja USB-C- liitäntää. == Lähteet == Luokka:Applen matkapuhelimet Luokka:Vuoden 2023 matkapuhelimet Luokka:IOS-pohjaiset laitteet
Institut aérotechnique

Institut aérotechnique (IAT) on ranskalainen julkinen tutkimuslaboratorio, joka on osa Conservatoire national des arts et métiers'iä ja joka on erikoistunut aerodynaamisiin tutkimuksiin ja joka sijaitsee Saint- Cyr-l'Écolessa (Yvelines). Tämän instituutin perustaminen johtuu Henry Deutsch de la Meurthen aloitteesta, joka on myös Aéro-Club de Francen perustaja. Se vihittiin käyttöön 8. heinäkuuta 1911. Tällä hetkellä sillä on useita tuulitunneleita, joista osa on erikoistunut auto-, rautatie- ja ilmailualoihin. Ilmailun osalta laboratoriolla on kumppanuus Institut Polytechnique des Sciences Avancéesin kanssa.Annuaire AAEIPSA 2011 – 50 ans d’Histoire, page 50 == Lähteet == == Aiheesta muualla == * Insermin kotisivu Luokka:Aerodynamiikka Luokka:Ranskan tutkimuslaitokset Luokka:Pariisi
Nella Pelkonen

Nella Julia Pelkonen (s. 13. huhtikuuta 2005 Tampere) on suomalainen taitoluistelija. Hän on yksinluistelussa Pohjoismaiden ja Suomen mestari. == Ura == Pelkonen aloitti taitoluistelun harrastamisen vuonna 2010 viiden vuoden iässä Tampereen Kooveen taitoluistelukoulussa. Hänen asenteensa taitoluisteluun teki vaikutuksen kasvattiseuran päävalmentajaan Minna Järviseen heti alussa. Pelkonen kilpaili Kooveen riveissä vuoden 2023 kesään saakka, ja saavutti Järvisen ja Christina Wendelinen valmennuksessa nuorten Suomen mestaruuden, aikuisten SM-hopeaa sekä Pohjoismaiden mestaruuden. Kesällä 2023 Pelkonen siirtyi Tampereen Tapparaan Susanna Haaralan valmennettavaksi. Seuran ja valmentajan vaihdoksella Pelkonen haki uutta suuntaa harjoittelulle. Syksyn 2023 kilpailutulosten valossa vaihdos oli onnistunut valinta, pienillä muutoksilla harjoiluun saatiin muun muassa lepo ja kuormitus paremmin tasapainoon, ja aiempina kausina Pelkosta vaivanneet loukkaantumiset ja rasitusvammat pysyivät kaudella 2023–2024 poissa. Taitoluistelijana Pelkonen on monipuolinen. Hän on esitystekniikaltaan kypsä, omaa hyvän hyppytekniikan ja hallitsee kaariluistelun ja piruetit erinomaisesti. Pelkonen motivoituu kovista kilpailutilanteista, ja häntä luonnehditaan itseään kohtaan vaativaksi ja jopa jääräpäiseksi harjoittelijaksi. Pelkonen valittiin Suomen Taitoluisteluliiton yksinluistelun nuorten maajoukkueeseen vuonna 2019, aikuisten maajoukkueeseen hän on kuulunut vuodesta 2020 alkaen. Hän on edustanut Suomea muun muassa nuorten olympialaisissa Lausannessa, ollen yksinluistelussa sijalla 14 ja joukkuekisassa neljäs osana Team Determinationia. === Kansainvälisiä kilpailutuloksia === Vuosi Kilpailu Sijoitus 2023 ISU GP Grand Prix Espoo, Espoo 6. 2023 ISU CS Finlandia Trophy, Espoo 4. 2023 World University Games Winter, Lake Placid, New York 9. 2023 Nordics Open at RIG 2023, Reykjavik 1. 2022 ISU CS Finlandia Trophy 2022, Espoo 14. 2022 ISU JGP Riga Cup, Riika 11.n 2022 ISU JGP Courchevel 2022, Courchevel 7.n 2021 Santa Claus Cup, Budapest 14.n == Lähteet == == Aiheesta muualla == *Nordic Figure Skating Championships *Nella Pelkosen ISU-profiili *Nella Pelkosen parhaat ISU-pisteet *Nella Pelkosen ISU kilpailutulokset *Skatingfinland Instagram - Nella Pelkonen *STLL arkistot - tagi: Nella Pelkonen * Nella Pelkonen pakkaa EM-kilpailuihin mukaan koulukirjat ja jättää turhat paineet pois *Nella Pelkonen, 18, loisti ylivoimaisena SM-jäällä: ”Tiedän, että pystyn vielä parantamaan” *Nella Pelkonen, 18, selviytyi terveysmurheista ja teki rohkean päätöksen – nyt hän on lähellä EM-paikkaa *Huippulupaus Nella Pelkoselta, 18, voi odottaa suomalaisittain jotain ennennäkemätöntä, sanoo ex-valmentaja *Äiti ei aluksi innostunut, kun tamperelainen urheilijalupaus Nella Pelkonen, 18, aloitti harrastuksensa – ”Tämä on raaka laji” *PM2023 - Nella Pelkonen on uusi PM- mestari Luokka:Suomalaiset taitoluistelijat Luokka:Vuonna 2005 syntyneet Luokka:Elävät henkilöt
Vladimir Galuzin

Vladimir Vasiljevitš Galuzin (; s. 11. kesäkuuta 1956 Rubtsovsk) on venäläinen oopperalaulaja, joka on äänialaltaan tenori.Владимир Васильевич Галузин BelCanto.ru, viitattu 5.1.2024 Владимир Галузин Kino-teatr.ru, viitattu 5.1.2024 Galuzin valmistui Novosibirskin konservatoriosta vuonna 1984. Hän toimi 1980-luvulla solistina Novosibirskin operettiteatterissa ja Novosibirskin ooppera- ja balettiteatterissa. 1990-luvun alussa hän liittyi solistina Mariinski-teatteriin. Galuzin sai venäläisen Casta Diva -palkinnon esiintymisestään Germanin roolissa Pjotr Tšaikovskin Patarouvassa vuonna 1999. Hän on tulkinnut rooleja myös muiden muassa Modest Musorgskin, Nikolai Rimski- Korsakovin, Sergei Prokofjevin, Dmitri Šostakovitšin, Giuseppe Verdin, Giacomo Puccinin ja Ruggero Leoncavallon oopperoissa. Galuzin on esiintynyt vierailevana taiteilijana lukuisissa Euroopan sekä Yhdysvaltain oopperataloissa ja vieraillut kansainvälisillä festivaaleilla. Galuzin sai Venäjän kansantaiteilijan arvonimen vuonna 2007. Hänelle myönnettiin Bukarestin kansallisen musiikkiyliopiston kunniatohtorin arvo. == Lähteet == Luokka:Venäläiset oopperalaulajat Luokka:Tenorit Luokka:Vuonna 1956 syntyneet Luokka:Elävät henkilöt
ASM

ASM voi tarkoittaa seuraavia: * ASM, alankomaalainen puolijohdeteollisuuden tuotantokoneita valmistava ja kehittävä yritys * ASM, ranskalainen Formula 3 -talli * ASM, Amerikan Samoan ISO 3166 -maatunnus.
Ohio Issue 2 (2023)

Ohio Issue 2 oli kansanäänestys Ohion osavaltiossa, joka järjestettiin 7. marraskuuta 2023. Äänestäjiltä kysyttiin, haluavatko he laillistaa kannabiksen viihdekäytön. == Tausta == Ohion lain mukaan kansalaisilla on mahdollisuus tehdä aloitteita kansanäänestyksestä, mikäli aloite kerää vähintään 3 % viimeisimmissä kuvernöörinvaaleissa äänestäneiden määrästä. Lisäksi allekirjoitukset tulee kerätä vähintään 44 piirikunnasta (kaikkiaan piirikuntia on 88), joista jokaisessa tulee saada vähintään 1,5 % viimeisissä kuvernöörinvaaleissa äänestäneiden määrästä. Alunperin asiasta oli tarkoitus äänestää jo vuonna 2022, mutta republikaanit eivät vieneet asiaa eteenpäin osavaltion lainsäädäntöelimessä. Tästä seurasi oikeusjuttu, jossa päädyttiin lopulta kompromissiin, jonka mukaan kansanäänestys järjestetään 2023. == Tulokset ja jälkipyykki == Vaihtoehto Ääniä Osuus (%) Kyllä 2 226 399 57.19 Ei 1 666 316 42.81 Ääniä yhteensä 3 892 715 Rekisteröityneitä äänestäjiä 7 988 132 Lähde: Aloitteen hyväksymisen jälkeen ohiolaisilla väh. 21-vuotiailla aikuisilla on mahdollista ostaa ja pitää hallussa enintään 70 g kannabista sekä kasvattaa enintään kuutta kannabiskasvia kotonaan. Kannibistuotteiden hintaan lisätään myös 10 % vero, jonka on tarkoitus mennä huumeriippuvuuden hoidon kustannuksien kattamiseen. == Lähteet == Luokka:Ohion historia Luokka:Vuoden 2023 kansanäänestykset Luokka:Yhdysvaltain kansanäänestykset
Joenkielinen

Joenkielinen ( ja ) on 534 metriä korkea tunturi Lemmenjoen kansallispuistossa Inarin kunnan lounaisosassa. Kilometrin tunturin huipusta etelään sijaitsee Pieni Joenkileinen, jonka korkeus on noin 465 metriä merenpinnan tasosta. Joenkielisen kautta kulkee 16 kilometriä pitkä merkitty retkeilyreitti, joka myötäpäivään mentäessä nousee tunturille idästä päin Juurakko-ojaa pitkin, ja laskeutuu huipulta jyrkkää pohjoisrinnettä pitkin Lemmenjokilaaksoon, mistä se kulkee takaisin lähtöpisteeseensä Njurkulahteen. == Katso myös == Luettelo Suomen korkeimmista kohdista == Lähteet == Luokka:Inarin tunturit
Oleh Bijma

Oleh Ivanovytš Bijma (s. 19. huhtikuuta 1949 Kiova) on ukrainalainen elokuvaohjaaja ja -käsikirjoittaja.Бійма, Олег Іванович Velyka ukrajinska entsyklopedija, viitattu 5.1.2024 Bijma valmistui vuonna 1972 Kiovan näyttämötaiteiden valtioninstituutista, jossa häntä oli opettanut Volodymyr Nebera. Bijma aloitti uransa ohjaajana Ukrtelefilm-yhtiön palveluksessa vuonna 1972 ja toimi sen johtajana vuosina 2001–2008. Bijma on ohjannut monia elokuvaversioita ukrainalaisen kirjallisuuden klassikkoteoksista ja oman aikansa kirjailijoiden teoksista. Lisäksi hän on ohjannut muun muassa musikaaleja, dokumentteja ja elokuvaversion oopperasta Lucia di Lammermoor (1980). Bijman elokuva Za nitštšju den ide (1984) esitettiin vuonna 1985 ainoana neuvostoliittolaisena elokuvana YK:n tapahtumassa toisen maailmansodan päättymisen 40-vuotisjuhlan kunniaksi. Myöhemmin Bijma ohjasi Ukrainan ensimmäisen eroottisen televisiosarjan Ostriv ljubovi (1996). Bijma sai Ukrainan kunniataiteilijan arvonimen vuonna 2000. Hänestä tuli Ukrainan televisioakatemian jäsen vuonna 1997. Lisäksi hänelle myönnettiin vuonna 1996 Ševtšenkon palkinto. Bijma oli Neuvostoliiton sankari Ivan Bijman poika. == Lähteet == == Aiheesta muualla == * Luokka:Ukrainalaiset elokuvaohjaajat Luokka:Ukrainalaiset elokuvakäsikirjoittajat Luokka:Vuonna 1949 syntyneet Luokka:Elävät henkilöt
Basse-Navarre

Basse-Navarre () on kulttuurihistoriallinen alue nykyisessä Ranskan Pyrénées- Atlantiquesin departementissa. Se sijaitsee keskiaikaisen Navarran kuningaskunnan pohjoisessa osassa. Basse-Navarresta tuli osa Ranskaa vuonna 1620, muun osan Navarran kuningaskunnasta päädyttyä Espanjan haltuun.The History Nerd: The Kingdom of Navarre Alue kuuluu perinteisiin baskinkielisiin alueisiin.Institut Culturel Basque: Basque Country ==Lähteet== Luokka:Pyrénées-Atlantiques
Moon Shot

Moon Shot on satakuntalaismuusikkojen Ville Maljan, Jussi Ylikosken ja Mikko Hakilan yhdessä entisen Children of Bodom -basisti Henkka Seppälän kanssa Helsingissä perustama ns. superyhtye. Yhtye on perustettu vuonna 2019 jäsenten aikaisempien yhtyeiden lopetettua tai mentyä ns. telakalle. Yhtye julkaisi debyyttialbuminsa Confessions loppuvuodesta 2021 ja toisen albuminsa The Power 26. huhtikuuta 2024. == Lähteet == Luokka:Suomalaiset rockyhtyeet
Margarita Fjodorova

Margarita Aleksejevna Fjodorova (; 4. marraskuuta 1927 – 14. elokuuta 2016) oli venäläinen pianisti.Margarita Fyodorova (Piano) Bach-Cantatas, viitattu 5.1.2024 Маргарита Алексеевна Фёдорова Bel-canto.ru, viitattu 5.1.2024 Fjodorova valmistui Moskovan konservatoriosta, jossa hänen opettajanaan oli Heinrich Neuhaus. Hän sai hopeaa Kansainvälisessä Johann Sebastian Bach -kilpailussa Leipzigissa vuonna 1950. Lisäksi hän sai hopeaa Prahassa järjestetyssä Smetana-kilpailussa vuonna 1951. Fjodorovan ohjelmistoon kuului noin 70 konserttoa. Hän sai mainetta erityisesti Aleksandr Skrjabinin teosten tulkitsijana. Hän myös kantaesitti uusia teoksia. Fjodorova esiintyi eri puolilla Eurooppaa ja Yhdysvalloissa. Hän opetti Moskovan konservatoriossa. == Lähteet == Luokka:Venäläiset pianistit Luokka:Vuonna 1927 syntyneet Luokka:Vuonna 2016 kuolleet
DC Superlemmikkien liiga

DC Superlemmikkien liiga () on vuonna 2022 ensi-iltansa saanut tietokoneanimaatioelokuva, jonka levittämisestä vastaavat Warner Bros. Pictures. Ääninäyttelijöinä toimivat Dwayne Johnson, Kevin Hart, Kate McKinnon, John Krasinski, Vanessa Bayer, Natasha Lyonne, Diego Luna, Marc Maron, Thomas Middleditch, Ben Schwartz ja Keanu Reeves. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Dwayne Johnson Lari Halme Krypto Musta Adam Annubis Kevin Hart Joonas Saartamo Ace Kate McKinnon Ria Kataja Lulu John Krasinski Petteri Summanen Superman Vanessa Bayer Anna-Maija Tuokko PB Natasha Lyonne Hanna Pakarinen Merton Diego Luna Antti Lang Chip Olivia Wilde Jenni Poikelus Lois Lane Marc Maron Iikka Forss Lex Luthor Keanu Reeves Carl-Kristian Rundman Batman Jameela Jamil Veronica Verho Ihmenainen Dascha Polanco Katja Aakkula Vihreä Lyhty John Early Jon-Jon Geitel Salama Daveed Diggs Leo Abu Ikhilor Kyborgi Jemaine Clement Petri Hanttu Aquaman Alfred Molina Jor-El Winona Bradshaw Ida Purmonen Whiskers Ben Schwartz Hannes Suominen Mark David Pressman Corgi Thomas Middleditch Joonas Pesonen Keith Maya Erskine Heljä Heikkinen Mercy Graves Keith David Markus Bäckman Dog-El Muissa rooleissa: Juha Varis, Katja Sirkiä, Ursula Salo, Amy Burgess ja Ona Bergroth. == Suomenkielinen toteutus == * Äänitysstudio: Iyuno- SDI Group * Laulu "Count on Me" = "Aina lähelläs" * Esittäjä: Jouni Aslak * Laulun käännös ja ohjaus: Jukka Nylund * Käänös: Isto Aitokari * Äänitys: Tiina Juntunen == Aiheesta muualla == * Luokka:Vuoden 2022 yhdysvaltalaiset elokuvat Luokka:Yhdysvaltalaiset animaatioelokuvat
Harris Dickinson

Harris Dickinson (s. 24. kesäkuuta 1996 Lontoo) on englantilainen näyttelijä. Hän aloitti uransa näyttelemällä brittiläisissä televisiotuotannoissa ja teki ensimmäisen pääroolinsa elokuvassa Beach Rats (2017), josta hän sai Independent Spirit Award -ehdokkuuden. Sitemmin hän on tähdittänyt muun muassa televisiosarjaa Trust (2018) sekä Oscar-ehdokaselokuvaa Triangle of Sadness (2022). Dickinson on myös esiintynyt elokuvissa Maleficent 2: Pahan valtiatar (2019), The King’s Man (2021), See How They Run (2022), Suon villi laulu (2022) ja The Iron Claw (2023) sekä minisarjassa A Murder at the End of the World (2023). == Lähteet == == Aiheesta muualla == * Luokka:Englantilaiset näyttelijät Luokka:Vuonna 1996 syntyneet Luokka:Elävät henkilöt
Teodelinda

Teodelinda (k. 628) oli langobardien kuningatar. Hän oli Baijerin herttuan Garibaldin tytär. Hänet naitettiin 589 langobardien kuninkaalle Autarille ja tämän kuoltua seuraavana vuonna tämän seuraajalle Agilulfille. Hän vaikutti paljon myös valtion asioihin ja nimenomaan katolisen uskon levittämiseksi siihen saakka areiolaisten langobardien keskuudessa. Agilulfin kuoltua hän johti hallintoa poikansa Adalovaldin holhoojana (615-624).Teodelinda, Tietosanakirja. Osa 9, palsta 1383. Tietosanakirja-osakeyhtiö 1917 ==Lähteet== ==Aiheesta muualla== Luokka:Hallitsijat Luokka:Syntymävuosi tuntematon Luokka:Vuonna 628 kuolleet
Mark Moseley

Mark Moseley (s. 12. maaliskuuta 1948 Laneville, Texas) on yhdysvaltalainen entinen amerikkalaisen jalkapallon pelaaja, pelipaikaltaan potkaisija. Moseley pelasi NFL-liigassa kausina 1970–1986 edustaen neljää eri seuraa. Uransa aikana hänet valittiin kahdesti NFL-liigan tähdistöotteluun Pro Bowliin. Hän voitti kaudella 1982 liigan mestaruuden Super Bowlin. Samalla kaudella hänet valittiin liigan parhaaksi pelaajaksi ja Moseley on historian ainut kyseisen palkinnon voittanut potkaisija. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1948 syntyneet Luokka:Elävät henkilöt
Stefan Turtšak

Stefan Vasylovytš Turtšak (; 28. helmikuuta 1938 Maćkowice – 23. lokakuuta 1988) oli ukrainalainen kapellimestari.Турчак Стефан Национальная опера Украины, viitattu 5.1.2024 Turtšak valmistui vuonna 1962 Lvivin konservatoriosta, jossa häntä oli opettanut Mykola Kolessa. Hän teki opiskeluaikanaan debyyttinsä kapellimestarina Lvivin valtionoopperassa ja -baletissa. Vuonna 1967 hänestä tuli Ukrainan kansallisoopperan pääkapellimestari. Turtšak johti muiden muassa Christoph Willibald Gluckin, Giuseppe Verdin, Georges Bizet'n, Modest Musorgskin, Dmitri Šostakovitšin, Mykola Lysenkon, Heorhi Maiborodan, Zakaria Paliašvilin, Vitali Hubarenkon ja Jevhen Stankovytšin teosten esityksiä. Hän esiintyi Neuvostoliiton lisäksi muun muassa Englannissa, Saksassa, Jugoslaviassa, Ranskassa, Espanjassa ja Japanissa. Turtšak sai Neuvostoliiton kansantaiteilijan arvonimen vuonna 1977. Vuonna 1980 hänelle myönnettiin Ševtšenkon palkinto.Турчак, Стефан Васильович Велика українська енциклопедія, viitattu 5.1.2024 Muita Turtšakin saamia tunnustuksia olivat Sosialistisen työn sankarin arvonimi ja Georgian Paliašvili-valtionpalkinto. == Lähteet == Luokka:Neuvostoliittolaiset kapellimestarit Luokka:Ukrainalaiset kapellimestarit Luokka:Vuonna 1938 syntyneet Luokka:Vuonna 1988 kuolleet
Cutter Gauthier

Cutter Gauthier (s. 19. tammikuuta 2004 Skellefteå, Ruotsi) on yhdysvaltainen jääkiekkoilija, joka pelaa NHL-joukkue Anaheim Ducksissa. Hänet varattiin Philadelphia Flyersiin viidentenä pelaajana vuoden 2022 varaustilaisuudessa. Tammikuussa 2024 Gauthierin NHL-pelaajaoikeudet kaupattiin Anaheim Ducksiin vaihdossa Jamie Drysdaleen ja toisen kierroksen varausvuoroon vuoden 2025 varaustilaisuudessa. Kaupan syyksi ilmoitettiin Gauthierin haluttomuus pelata Philadelphia Flyersin joukkueessa. Gauthier teki NHL-debyyttinsä Anaheim Ducksissa runkosarjan viimeisellä kierroksella 19. huhtikuuta 2024 Vegas Golden Knightsia vastaan. Hän sai ottelussa yhden syöttöpisteen. Gauthier teki ensimmäisen NHL-maalinsa kotiottelussa Detroit Red Wingsiä vastaan 16. marraskuuta 2024. Maajoukkuetasolla Gauthier on voittanut nuorten MM-pronssia vuonna 2023 ja MM-kultaa vuonna 2024, sekä alle 18-vuotiaiden MM-hopeaa vuonna 2022. == Lähteet == * ===Viitteet=== Luokka:Yhdysvaltalaiset jääkiekkoilijat Luokka:Anaheim Ducksin pelaajat Luokka:Philadelphia Flyersin varaamat pelaajat Luokka:Vuonna 2004 syntyneet Luokka:Elävät henkilöt
Holt McCallany

Holt McCallany (s. Holt Quinn McAloney; 3. syyskuuta 1963 New York, New York) on yhdysvaltalainen näyttelijä. Hänen tunnetuin roolinsa lienee FBI-agentti Bill Tench rikostrillerisarjassa Mindhunter (2017–2019). McCallany on myös esiintynyt muun muassa elokuvissa Creepshow 2 (1987), Alien 3 (1992), Ei- ammattilaiset – nunna, konna ja huora (1994), Fight Club (1999), Gangsterisota (2013), Sully – uroteko Hudson-joella (2016), Wrath of Man (2021), Nightmare Alley (2021) ja The Iron Claw (2023) sekä televisiosarjoissa CSI Miami (2003–2005), Lights Out (2011) ja Blue Bloods (2014–2015). McCallanyn äiti, Julie Wilson (1924–2015), oli myös näyttelijä. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt Luokka:Amerikanirlantilaiset
Kermanin pommi-isku

Kermanin pommi-isku oli Kermanissa Iranissa 3. tammikuuta 2024 tehty pommi- isku, jossa kuoli vähintään 89 ihmistä.Amir Vahdat, Vahid Salemi, Jon Gambrell, Iran mourns those slain in Islamic State-claimed suicide blasts as death toll rises to 89 AP News 5.1.2024, viitattu 5.1.2024 David Gritten, Iran leader vows harsh response to deadly bombings that killed 84 BBC 4.1.2024, viitattu 5.1.2024 Kermanin pommi-iskussa räjähti kaksi pommia noin 15 minuutin välein toisistaan. Ensimmäinen pommi räjähti noin kello 15.00. Isku kohdistettiin kenraali Qassem Suleimanin surman neljävuotispäivän kulkueeseen, jossa kannettiin Suleimanin kuvilla varustettuja julisteita. Toinen räjähdys oli ilmeisesti suunnattu ensimmäistä iskua paenneita vastaan. Iranin sisäministeri Ahmad Vahidi kertoi toisen räjähdyksen aiheuttaneen enemmän kuolemantapauksia ja haavoittumisia kuin ensimmäisen. Isis-järjestö ilmoittautui hyökkäyksen tekijäksi. Qassem Suleimani oli johtanut taisteluita Isistä vastaan Irakissa. Yhdysvaltalaisten tiedustelulähteiden mukaan teon taustalla oli pääasiassa Afganistanissa toimiva Isis-järjestön haara Isis-K.Jonathan Landay, Steve Holland, Exclusive: US intelligence confirms Islamic State's Afghanistan branch behind Iran blasts -sources Reuters 5.1.2024, viitattu 5.1.2024 Iranin viranomaiset kuitenkin syyttivät teosta Yhdysvaltoja ja Israelia. Kermanin pommi-iskun aikaan tilanne alueella oli ennestään jännitteinen Iranin tukeman Hamasin varajohtaja Saleh al-Arourin tultua edellisenä päivänä Israelin surmaamaksi Libanonissa. == Lähteet == Luokka:Terrori-iskut Iranissa Luokka:Isis-järjestön terrori-iskut Luokka:Vuoden 2024 terrori-iskut
Alkoholipitoisuus

Alkoholipitoisuus on etanolin, joskus myös muun alkoholin, suhteellinen osuus sitä sisältävästä aineesta, lähinnä nesteestä kuten alkoholijuomasta. Pitoisuus voidaan ilmaista tilavuuteen tai painoon suhteutettuna. Tämän mukaisesti puhutaan kulloinkin tilavuus- tai painoprosentista, jolloin tilavuusprosentti kertoo sen, montako millilitraa puhdasta alkoholia on desiä nestettä kohden, ja painoprosentti sen, montako grammaa puhdasta alkoholia on sataa grammaa nestettä kohden. Veren alkoholipitoisuus ilmoitetaan puolestaan promilleina, eli montako grammaa puhdasta alkoholia on verilitraa kohden. == Lähteet == Pitoisuus
Pornofilmy

Pornofilmy () on venäläinen punkyhtye. Se perustettiin Dubnassa vuonna 2008.:„Schlimmer als bergab“ taz.de 30.3.2022, viitattu 5.1.2024 Yhtyeen keulahahmo on Vladimir Kotljarov.Between exile and the Kremlin: Russian artists split by Ukraine France24 6.6.2023, viitattu 5.1.2024 Pornofilmy saavutti suosiota vuonna 2011 alkaneiden duuman vaaleja seuranneiden mielenosoitusten jälkimainingeissa. Siitä tuli protestihenkisellä musiikillaan keskeinen osa venäläistä punkkulttuuria. Kappaleiden sanoissa on muun muassa otettu kantaa Venäjän valtion symboleita, sotaa ja totalitarismia vastaan.Ivan Loginov, No war! No Putin! An overview of Russian protest music Europe Solidaire Sans Frontières 23.3.2022, viitattu 5.1.2024 Pornofilmy on tuotannossaan myös korostanut terveellisiä elämäntapoja. Sen jäsenet ovat kasvissyöjiä, raittiita ja savuttomia.Pornofilmy Concert.ua, viitattu 5.1.2024 Pornofilmy esiintyi suurilla venäläisillä rockfestivaaleilla ja saavutti sittemmin suosiota muissakin maissa. Monia sen esiintymisiä on kuitenkin peruttu Venäjällä. Vuoteen 2022 mennessä yhtye oli julkaissut kahdeksan albumia. Pornofilmyn kappale "Ništših ubivai" julistettiin vuonna 2021 Volgogradissa oikeusistuimen päätöksellä ekstremistiseksi materiaaliksi. Venäjän aloitettua täysimittaisen sodan Ukrainassa yhtye siirtyi Georgiaan. Se tuomitsee Venäjän hyökkäyksen. Pornofilmy teki ukrainalaisen Nervy-yhtyeen kanssa hyväntekeväisyyskiertueen Ukrainan tueksi. Kiertueeseen kuului muun muassa esiintymisiä Puolassa.Russian and Ukrainian pop stars join forces for charity tour Reuters 10.6.2022, viitattu 5.1.2024 Pornofilmy valitsi humoristisen nimen tarkoituksella. Vladimir Kotljarovin mukaan yhtye olisi valinnut muun nimen jos tuleva suosio ja lauluissa käsiteltyjen aiheiden vakavuus olisivat olleet tiedossa. == Lähteet == Luokka:Venäläiset punkyhtyeet